Ruta pel Uviéu de la Revolución del 34 y pel Xixón de la guerra civil
#000000
Ser Asturianu ufre, dientro del so ciclu de visites guiaes n’asturianu, un itinerariu históricu per dambos escenarios.
#000001
“Sí podés, y la Escuela está para abrazarte”
#000004
El colectivu de cultura y turismu Ser Asturianu entama pa los próximos díes, dientro del so ciclu de visites guiaes n’asturianu, una ruta pel Uviéu de la Revolución de 1934 y otra pel Xixón en guerra de 1937. La primer cita ye esti vienres, día 23, con salida na uvieína plaza d’El Fontán y la segunda, el sábadu 24, va tener como puntu de salida’l Teatru Jovellanos.
#000007
Ser Asturianu ufre nel casu del itinerariu uvieín, de dos hores de duración, “un viaxe a la Revolución d’Asturies de 1934, l’acontecimientu más importante que vivió Uviéu en tol sieglu XX. Una época marcada pol ascensu del socialismu y del facismu en mediu de la crisis de les democracies burgueses”. Les persones participantes van poder conocer “la última revolución obrera d’Europa occidental, onde la ‘Comuña Asturiana’ llegó a cariciar la idea d’una sociedá ensin clases, conquistando el poder políticu, tomando y ocupando decenes de cuarteles y bancos, y suprimiendo inclusive la moneda”.
#000009
La ruta xixonesa, d’una hora y media, ufre una “panorámica xeneral de la guerra civil na ciudá de Xixón, ente’l branu de 1936 y la cayida del Frente Norte n’ochobre de 1937”. El grupu va adentrase “pelos escenarios clave a lo llargo de la contienda, l’aniciu de los primeros combates, la sede del Conseyu Soberanu d’Asturies y Llión, la prisión provisional o los principales refuxos antiaéreos, averándomos a les secueles del asediu dempués de 15 meses de bombardeos sobre población civil”.
#000010